# Rime diverse in lingua genovese/Lorenzo Questa a Cristoffa Zabata

../D'incerto (Cristoforo Zabata) ../Demande d'adavinà IncludiIntestazione 29 dicembre 2013 75% Da definire
Rime diverse in lingua genovese Cristoforo Zabata 1588 CC BY-SA 3.0 GFDL Indice:Rime.diverse.in.lingua.genovese.Bartoli.Pavia.1588.djvu //it.wikisource.org/w/index.php?title=Rime_diverse_in_lingua_genovese/Lorenzo_Questa_a_Cristoffa_Zabata&oldid=- 20160303154216 //it.wikisource.org/w/index.php?title=Rime_diverse_in_lingua_genovese/Lorenzo_Questa_a_Cristoffa_Zabata&oldid=- 20160303154216
LORENZO QUESTA à Christoffa Zabata.
(Perche de questo dei sauei tratà) Se a re chiape dre neghe se fa mà Chi cauarcando va tente giornè.
5E s'hauei per camin patio assè Per i egue spesse che conuen passà. E se ro seto vi senti bruxà. E s'esse a Zena chiù ve dexire.
E quenti di sei steto per camin 10E in quella sempre vergine Cittè S'arriuassi da seira, o da matin,
E come feta l'hà ri dui Compè Saruarezza, e Bernardi, amixi fin, Perche hò de lò martello in verite,
15Perche d'amixi te Fazo gran stima, come pu don fà Per zo che lò ro meritan me pà.
E se a ro so tornà Terran per ra Cittè chi a pe dro Pò 20Che voggiando di aora, dixan mò.
Ro nome no ro sò, Ma di voeggio onde fan ri contadin Formaggie, come roe da morin.
Ancon dexiro in fin,
25Che me dighe quarcosa dra Cittè De Venexa, e dre cose chiu aprexe.
Per zo che mi n'hò moe Passaou chiu in là dro Ponte dro conchette Ni sò trattà saruo de fà berette
30Ma chi vuoeggio dismette Pero che vuoe partisse ro corrè E da festa a ra penna, e a ro pape.
Se ben lasso a derrè Pareggie cose che hauerea da diue, 35Puoe m'incresce hora moe de tanto scriue.
E se posso seruiue De li, ve prego chi me comandè E che chiu san che poei ve gouernè,
Questa da ra cittè 40Famosa, e bella, chi hà dui visi in testa Ve scriue de so man Lorenzo questa.
RESPOSTA.
Con messe Agosto dri Bernardi inseme, Che de quello che tanto hora ue preme Da mi sauei, tutto ve quinteran,
5E piggiereiua hora ra penna in man Si ve direiua tante cose asseme Re que moe no ghe penso che no treme
Comenzando da l'egua de Magnan.
E d'unna strannia nauigation 10Feta de chinze migia zu per Pò Onde fuimmo a perigo de negà
Su per unna burchiella, in concruxon Ra quà per trenta sodi fù accatà Da un certo che ro nome no ghe sò.
15Digo che si leuò Una fitta borasca, con tà vento Chi n'inchi tutti quenti de spauento
In fin con monto stento E gran trauaggio, e penna asse de cuoe 20Tutti a soromboron, zeimo a Stizzuoe
Ne sourazonse puoe Per zuinta un'egua fraza chi ne fè Cria chiù d'unna votta oime, oime,
Questo creime, perche 25Se trouamo intrun boscho, ne saueimo Donde, e tente formigore pareimo,
Perche portà no poeimo Be robe nostre, e l'egua ne scorraua Ni se poeiua stà in pe che si scugiaua
30Pensè vui come staua Caschun de nui, lonzi da l'hostaria Ch'era de nuette za l'Aue Maria.
Son scorso fuoe de via Che tente cose non vorreiua scriue
Procurè san de viue E in gratia vostra (se pu ne son degno) Conserueme, e dro Preue de Rouegno.
Che no vueggio ro segno; 40Passà chiu innanzi, e chi fermo ro pè M'areccomando a vui steue con Dè.
Ve manda esto papè, Cristoffa, che Zabata se fà di Dro sesto meixe a chinze de puoe Arui.
45Da ra gran Cittè, chi E' in egua, e tra re figie a se puoe mette, Dro mille cinquecento Oittanta sette.